हालांकि अखिलेश ने बंगले में तोड़फोड़ के मुद्दे को तूल देने के खिलाफ बीजेपी को आगाह किया। उन्होंने कहा कि यदि सरकार किसी नुकसान की सूची देती है तो वह भरपाई करने को तैयार हैं। राज्य संपत्ति विभाग के अधिकारी योगेश कुमार शुक्ला ने बताया कि ‘अखिलेश यादव ने कल रात राज्य संपत्ति विभाग द्वारा उन्हें 4 विक्रमादित्य मार्ग पर आवंटित बंगले की चाभियां संपत्ति विभाग को सौप दी हैं। उन्होंने बताया कि अब केवल पूर्व मुख्यमंत्री नारायण दत्त तिवारी का बंगला खाली होना बाकी है। शेष सभी पूर्व मुख्यमंत्रियों के बंगले खाली हो गए हैं।